আনহুয়েই
আনহুয়েই (উচ্চারণ [ánxwéɪ]; চীনা: 安徽; ফিনিন: Ānhuī) গণপ্রজাতন্ত্রী চীনের পূর্ব অংশে অবস্থিত একটি স্থলবেষ্টিত প্রদেশ। প্রদেশটির ইয়াংসি নদী ও হুয়াই নদীর অববাহিকায় অবস্থিত। প্রদেশটির পূর্বে চিয়াংসু, দক্ষিণ-পূর্বে চচিয়াং, দক্ষিণে চিয়াংশি, দক্ষিণ-পশ্চিমে হুপেই, উত্তর-পশ্চিমে হনান, এবং উত্তরে কিছু অংশ জুড়ে শানতুং প্রদেশগুলি অবস্থিত। প্রদেশটির রাজধানীর নাম হফেই। "আনহুয়েইই" নামটি দুইটি শহরের নাম থেকে এসেছে: আনছিং এবং হুয়েইচৌ (বর্তমান হুয়াংশান শহর). আনহুয়েই-এর সংক্ষিপ্ত রূপটি হল "ওয়ান" ("চীনা: 皖; ফিনিন: wǎn"), যা ঐতিহাসিক ওয়ান রাজ্য, ওয়ান পর্বত ও ওয়ান নদীর নামে নামকরণ করা হয়েছে।